recursal/SuperWikiNEXT-32B huggingface dataset:
**Defensor Legis** on Suomen Asianajajaliiton julkaisema oikeustieteellinen aikakauskirja. Julkaisu on ilmestynyt vuodesta 1920 ja on siten Pohjoismaiden vanhin asianajajien julkaisu.

Julkaisu sisältää kirjoituksia käytännön oikeuselämän eri aloilta ja valikoituja oikeustapauksia. Julkaisu on tarkoitettu oikeudellisen alan asiantuntijoille sekä oikeuskehityksestä kiinnostuneille.

Defensor Legis ilmestyy neljä kertaa vuodessa ja sen levikki on noin 2 600. Julkaisun lukijakunnasta noin kolmasosa on muita kuin asianajajia.

Lehden päätoimittajana on toiminut lokakuusta 2021 alkaen oikeustieteen tohtori Toni Malminen. Häntä ennen päätoimittajina ovat toimineet muiden muassa Ari Savela, Timo Esko, Mikko Tulokas, Matti Ylöstalo ja Bruno Salmiala.*lähde?* Lehden toimitusneuvostoon kuuluvat professori Suvianna Hakalehto, professori Martti Häkkänen, yliopistonlehtori Heli Korkka-Knuts, asianajaja Juli Mansnérus ja siviilioikeuden dosentti Sakari Wuolijoki.

Defensor Legis -nimi on latinaa ja tarkoittaa oikeuden puolustajaa. Defensor Legis -hahmo on kuvattu Suomen Asianajajaliiton logossa, jonka mukaan liiton lehti on saanut nimensä.

Lähteet
-------

1. 1 2 3 4  Defensor Legis Asianajajaliitto. Viitattu 24.6.2023.
2. ↑  Toni Malminen Nominated as Editor-in-Chief of Defensor Legis  30.9.2021. Hannes Snellmanin asianajotoimisto. Viitattu 24.6.2023. (englanniksi)
3. ↑  Toimitusneuvosto Asianajajaliitto. Viitattu 24.6.2023.
Manaslu

|  |  |
| --- | --- |
| Sijainti | 
Gorkhan piirikunta (itäosa) ja Manangin piirikunta (länsiosa), Gandakin vyöhyke, Läntinen kehitysalue, Nepal |
| Vuoristo | 
Himalaja |
| Korkeus merenpinnasta | 
8 163 m |
| Prominenssi | 
3 092 mView and modify data on Wikidata  |
| Suojelualue | 
Manaslun suojelualueView and modify data on Wikidata  |
| Ensimmäinen nousu huipulle | 
T. Imanishi ja Gyalzen Norbu 9. toukokuuta 1956. |

Kartta

|  |  |
| --- | --- |
| Koordinaatit | 
28° 33′ 00″ P, 84° 33′ 35″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Manaslu sijaitsee Nepalin Gandakin vyöhykkeellä  
Manaslu sijaitsee Nepalin Gandakin vyöhykkeelläManasluManaslu sijaitsee Himalajalla, Nepalin Gandakin vyöhykkellä.
**Manaslu** on maailman kahdeksanneksi korkein vuori. Se sijaitsee Himalajan vuoristossa Nepalin Läntisellä kehitysalueella, Gandakin vyöhykkeellä, 61 kilometriä Gorkhan kaupungin pohjoispuolella. Myös *Kutang*-nimellä tunnetun vuoren huippu on 8 163 metriä merenpinnan yläpuolella.

Nimi *Manaslu* tulee sanasta *Manasa*, joka on sanskritia ja tarkoittaa *Hengen vuorta*.

Ensimmäisen nousun sille tekivät T. Imanishi ja Gyalzen Norbu vuonna toukokuun 9. päivänä 1956.

Manaslu on osa 1 663 km2 laajuista Manaslun suojelualuetta.

Paikalliset asukkaat kutsuvat Manaslua "tappajavuoreksi", koska yli 70 vuorikiipeilijää on menehtynyt sitä valloittaessaan. Kaikkia halukkaita ei päästetä kiipeämään vuorelle, vaan hakijoiden on täytettävä tarkat kriteerit.

Katso myös
----------

* Luettelo maailman korkeimmista vuorista
* Luettelo suurimmista prominensseista

Lähteet
-------

1. 1 2  Manāslu I. Mountain, Nepal (Alkuosaltaan avoin tietosanakirja-artikkeli) britannica.com. Viitattu 3.7.2015. (englanniksi)
2. ↑  Kuuluisa yhdysvaltalaisnainen syöksyi kuolemaansa – tuore Instagram-teksti asettuu hyytävään valoon *www.iltalehti.fi*. Viitattu 1.10.2022.

Aiheesta muualla
----------------

* Kuvia tai muita tiedostoja aiheesta **Manaslu** Wikimedia Commonsissa
Muinainen libyalainen, siten kuin on kuvattu Seti I:n haudassa
**Libu** (**R'bw**, **Ribou**, **Labu**) oli muinaisen Libyan heimo, josta nykyinen nimi Libya on peräisin, he olivat alkuperätään berberejä.

Alkuperä
--------

Heidän asumisensa muinaisessa Libyassa on vahvistettu oikeaksi ensimmäisenä Egyptin uuden valtakunnan aikakaudella, varsinkin 19. ja 20. dynastian ajalta. Varhaisin maininta heistä on Ramses II:n merkintä, jossa nimi esiintyy ilman vokaaleja egyptiläisellä kirjoituksella. Nimi Libu kirjoitetaan LBW tai RBW Egyptin hieroglyfeissä. Suuressa Karnakin kirjoituksessa Merenptah kuvaa vihollisuuksien syttymisestä Egyptin ja Libyan välillä ja kuinka libyalaiset kukistettiin. Ramses III kukisti libyalaiset 5. hallitusvuotenaan, mutta kuusi vuotta myöhemmin Libut liittyivät Meshweshin kanssa ja hyökkäsivät Niilin suistoon. *Libu* näkyy etnisenä nimenä Merenptahin steelassa.

Tämän nimen *Libu* on ottanut käyttöönsä Kyrenaikan kreikkalaiset, jotka asuivat yhdessä heidän kanssaan. Maantieteellisesti, tämän heimon nimi hyväksyttiin tarkoittamaan "Kyrenaikaa" sekä luoteis-Afrikkaa yleisemminkin.

Uus-Puunilaisissa merkinnöissä *Libu* kirjoitettiin **Lby** (maskuliininen muoto) ja **Lbt** (feminiininen muoto).

Libun dynastia
--------------

"Libun suuret päälliköt" kukoistivat Libun valtakunnassa läntisessä Niilin suistoalueella, jossakin vaiheessa Egyptin 22. dynastian aikana. He muodostivat pian oman dynastian ja heillä oli usein alaisinaan paikallisia "Meshweshin päälliköitä". Libun dynastia huipentui päällikkö Tefnakhtiin, joka oli sekä "suuri Libun päällikkö" että "Meshweshin päällikkö" ja myöhemmin hän vaati itselleen faaraon asemaa 24. dynastian perustajana.

Lähteet
-------

1. ↑  Temehu.com "Libyan People & Ethnic Tribes"
2. ↑  J. Desmond Clark: The Cambridge History of Africa, 1982, sivu 919, ISBN 0-521-22215-X
3. ↑  Fage, J. D. (1978) "The Libyans" *The Cambridge History of Africa: From c. 500 BC to AD 1050* volume II, Cambridge University Press, Cambridge, England, sivu 141, ISBN 0-521-21592-7
4. ↑  "Libya" Online Etymology Dictionary
5. ↑  Thomas C. Oden 2011 Early Libyan Christianity: Uncovering a North African Tradition, InterVarsity Press, 2011, sivu 51, ISBN 0830869549
6. ↑  Kenneth Kitchen, The Third Intermediate Period in Egypt (1100–650 BC), Aris & Phillips Limited, 1996, ISBN 0-85668-298-5, § 249; 306

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Libu
**V talviolympialaisissa** Sankt Moritzissa vuonna 1948 **alppihiihto** oli toista kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, syöksylasku ja alppiyhdistetty sekä miehillä että naisilla.

Miehet
------

### Pujottelu


| Sija | Maa | Kilpailija |  |
| --- | --- | --- | --- |
| 1 | Sveitsi | Edi Reinalter | 130,3 |
| 2 | Ranska | James Couttet | 130,8 |
| 3 | Ranska | Henri Oreiller | 132,8 |

  

### Syöksylasku


| Sija | Maa | Kilpailija |  |
| --- | --- | --- | --- |
| 1 | Ranska | Henri Oreiller | 2.55,0 |
| 2 | Itävalta | Franz Gabl | 2.59,1 |
| 3 | Sveitsi | Karl Molitor | 3.00,3 |
| 3 | Sveitsi | Rolf Olinger | 3.00,3 |

  

### Alppiyhdistetty


| Sija | Maa | Kilpailija |  |
| --- | --- | --- | --- |
| 1 | Ranska | Henri Oreiller | 3,27 |
| 2 | Sveitsi | Karl Molitor | 6,44 |
| 3 | Ranska | James Couttet | 6,95 |

Naiset
------

### Pujottelu


| Sija | Maa | Kilpailija |  |
| --- | --- | --- | --- |
| 1 | Yhdysvallat | Gretchen Fraser | 117,2 |
| 2 | Sveitsi | Antoinette Meyer | 117,7 |
| 3 | Itävalta | Erika Mahringer | 118,0 |

  

### Syöksylasku


| Sija | Maa | Kilpailija |  |
| --- | --- | --- | --- |
| 1 | Sveitsi | Hedy Schlunegger | 2.28,3 |
| 2 | Itävalta | Trude Beiser | 2.29,1 |
| 3 | Itävalta | Resi Hammerer | 2.30,2 |

  

### Alppiyhdistetty


| Sija | Maa | Kilpailija |  |
| --- | --- | --- | --- |
| 1 | Itävalta | Trude Beiser | 97,06 |
| 2 | Yhdysvallat | Gretchen Fraser | 95,26 |
| 3 | Itävalta | Erika Mahringer | 93,48 |

Lähteet
-------

* *Talviurheilun tähdet*, WSOY 1986, s. 382–384

Alppihiihto olympialaisissa
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
2018 |
2022


1948 talviolympialaisten kilpailulajit
Alppihiihto |
Jääkiekko |
Maastohiihto | 
Mäkihyppy | 
Pikaluistelu |
Rattikelkkailu |
Skeleton |
Taitoluistelu |
Yhdistetty  

Näytöslajit: *Sotilaspartiohiihto* |
*Talviviisiottelu*
Libyan Airlinesin Airbus A320
Libyan Airlinesin Bombardier CRJ900
**Libyan Airlines** (arab. الخطوط الجوية الليبية‎) (IATA: **LN**, ICAO: **LAA**, kutsukoodi: **Libair**), aiemmin **Libyan Arab Airlines** (arab. الخطوط الجوية العربية الليبية‎) on Libyan kansallinen lentoyhtiö.

Historia
--------

Libyan Airlines perustettiin nimellä Kingdom of Libya Airlines, joka lensi Caravelle-suihkukoneilla Eurooppaan 1960-luvulla. Boeing 727-koneisiin yhtiö siirtyi 1970-1980 lukujen taitteessa. Yhtiö lopetti liikenteen Heathrow'n lentokentälle Lontooseen 1980-luvulla poliittisista syistä. Boeing 707-koneita käytettiin pitkän matkan lennoilla.

Lockerbien pommi-iskun jälkeen YK asetti pakotteita Libyalle. Samantyylisiä pakotteita asetettiin myöhemmin Irakille. Pakotteet johtivat ulkomaille suuntautuneiden lentojen lakkauttamiseen ja tekivät lentokaluston uusimisesta mahdotonta. Pakotteiden perumisen jälkeen kansainvälisiä ilmailukontakteja uusittiin ja ulkomaiset lennot alkoivat uudelleen.

Tulevaisuuden suunnitelmat
--------------------------

Lentoyhtiö on saavuttamassa entistä mainettaan hyvänä arabialaisena lentoyhtiönä, joka lentää Euroopan keskeisimmille lentokentille. Lentokaluston uusiminen on myös suunnitelmissa; 1 miljardia Yhdysvaltain dollaria on varattu 20 uuden lentokoneen ostoon.

Reittikohteet
-------------

Libyan Airlines lentää seuraaviin kohteisiin (tiedot joulukuulta 2005):
Aleksandria, Alger, Amman, Beida, Bengasi (Libyassa), Kairo, Casablanca, Damaskos, Dubai, Frankfurt, Ghat (Libyassa), Istanbul, Kiova, Kufra (Libyassa), Lontoo, Malta, Misrata, Rooma, Sebha (Libyassa), Sirte (Libyassa), Tobruk (Libyassa), Tunis, Wien, Zürich.

Laivasto
--------

Libyan Airlinesin Airbus A330-200
Syyskuussa 2015:

Libya Airlinesin laivasto| Konetyyppi | Lukumäärä |
| --- | --- |
| Airbus A330-200 | 3 |
| Airbus A330-200 | 3 |
| Airbus A350-900 | (6 tilauksessa) |
| Bombardier CRJ900 | 2 |
|

Onnettomuudet
-------------

21. helmikuuta 1973, Israelin ilmavoimat ampuivat Libyan Arab Airlinesin Boeing 727:ää epäiltyään sitä viholliskoneeksi. Lennolla olleista 113 ihmisestä vain viisi selviytyi hengissä (yksi henkilökunnan jäsen ja neljä matkustajaa).

Lähteet
-------

1. ↑  This Week in History: IAF shoots down Libyan Flight 114 jpost.com. Viitattu 23.7.2013. (englanniksi)

Aiheesta muualla
----------------

* Libyan Arab Airlines www-sivu
* Libyan Airlines (Dubai)
* Site seening in Libya

Arab Air Carriers Organizationin (AACO) jäsenet

* Afriqiyah Airways
* Air Algérie
* Air Arabia
* Air Cairo
* Badr Airlines
* EgyptAir
* Emirates
* Etihad Airways
* Express Air Cargo
* flydubai
* FlyEgypt
* flynas
* Gulf Air
* Iraqi Airways
* Jordan Aviation
* Kuwait Airways
* Libyan Airlines
* Mauritania Airlines
* Middle East Airlines
* Nile Air
* Nouvelair
* Oman Air
* Palestinian Airlines
* Qatar Airways
* Royal Air Maroc
* Royal Jordanian
* Saudia
* SaudiGulf Airlines
* Sudan Airways
* Syrian Arab Airlines
* Tassili Airlines
* Tunisair
* Yemenia
**DAT-nauha** (engl. *Digital Audio Tape*) tarkoittaa digitaalista magneettinauhan sisältävää äänikasettia, jonka mitat ovat 73 x 54 x 10,5 mm. Tavallisesti kasetti on kahden tunnin mittainen, mutta useissa DAT-nauhureissa on lisäksi puolinopeus, jolloin kasetille mahtuu neljän tunnin äänitys. Ensimmäinen DAT-nauhuri tuli markkinoille Sony-yhtiön toimesta Japanissa vuonna 1987. Suomessa DAT-nauhureiden myynti aloitettiin vuoden 1988 lopulla.

Tavallisessa ääninauhassa käytetään analogista tallennusta, jossa magnetointi muuttuu äänenvoimakkuuden mukaan. DAT-nauhassa ääni tallennetaan kuitenkin digitaalisesti bitteinä samaan tapaan kuin CD-levyssä. Näin päästään eroon suhinoista ja muista häiriöistä. DAT-järjestelmässä informaation digitaalinen tallentaminen magneettinauhalle ja lukeminen siltä tapahtuvat kuvanauhureista tuttua pyörivää rumpua käyttäen. Tarkalleen ottaen on siis kyse R-DATista (engl. *rotary*, pyörivä). Äänipäät sijaitsevat pyörivällä rummulla, jonka ympäri nauha pujotetaan 90 astetta.

DAT-nauhurin äänenlaatu on CD-levyn luokkaa. Normaalissa äänitys- ja toistotilassa käytetään 48 kHz:n näytteitystä.

Laitevalmistajat sopivat vuonna 1989, että DAT-nauhurit kykenevät kopioimaan digitaalisesti CD-levyjä. Marraskuussa 2005 Sony ilmoitti, että sen jäljellä olevien DAT-nauhurimallien valmistus lopetetaan seuraavan kuukauden aikana.

Lähteet
-------

1. ↑  *Kaiken maailman keksinnöt 1992*, s. 186–187. Sanomaprint kirjat, 1991.
2. ↑  *Tieteen ja tekniikan merkkitapauksia*, s. 197. Kustannusosakeyhtiö Otava, 2002.
3. ↑  *Kaiken maailman keksinnöt 1992*, s. 186. Sanomaprint kirjat, 1991.
4. ↑  *Kaiken maailman keksinnöt 1992*, s. 187. Sanomaprint kirjat, 1991.
5. ↑  *Tietojätti A–Ö*, s. 180. Valitut Palat, 1993.
6. ↑  Sony Drops DAT *Anime News Service*.  15.11.2005. Viitattu 29.1.2019.
Balttilaisten kielten puhuma-alue 1200-luvulla.
**Itäbalttilaiset kielet** on balttilaisten kielten päähaaran alaryhmä länsibalttilaisten kielten ohella. Itäbalttilaisia kieliä puhutaan ja on puhuttu nykyisten Latvian, Liettuan, Puolan ja Venäjän alueilla.

Itäbalttilaiset kielet, joihin kuuluvat latvian kieli ja latgallin kieli sekä liettuan kieli ja samogitian kieli, ovat ainoita nykyisin puhuttavia balttilaisia kieliä. Latvialla on noin 2,2 miljoonaa puhujaa, latgallilla 200 000, liettualla 3,4 miljoonaa ja samogitianilla 500 000. Selonin kieli ja semgallin kieli ovat hävinneet keskiajalla tai hieman sen jälkeen. 1600-luvulla hävinneen kuurin kielen asema suhteessa itä- ja länsibalttilaisiin kieliin on epäselvä.

Luokittelu
----------

Itäbalttilaisten kielten asema baltto-slaavilaisten kielten sukupuussa.
Itäbalttilaiset kielet:

* Latvian kieli
Latgallin kieli
* Liettuan kieli
Samogitian kieli
* Selonin kieli
* Semgallin kieli
* (Kuurin kieli)

Katso myös
----------

* Balttilaiset kielet
* Länsibalttilaiset kielet
* Latvian kieli
* Liettuan kieli

Lähteet
-------

* Liettua ja latvia – balttilaiset kielet Kari Liukkonen, Kielikello. Viitattu 14.6.2020.
* Family: Eastern Baltic *glottolog.org*. Viitattu 14.6.2020.
* Latgallian historia *blogs.helsinki.fi*. Viitattu 14.6.2020.
**Itä-Ukrainan sodan taistelut 2017** olivat sotatapahtumia, joissa näkyi Itä-Ukrainan sodan kiihtyminen uudestaan.
Vuoden 2017 alussa käytiin taisteluja Avdiivkassa. Tuolloin taisteltiin yhtäkkiä myös raskain asein. Kymmeniä kuoli. Taistelut katkaisivat alueelta sähkön ja kaasuputken. Kapinalliset pyrkivät valtaamaan tärkeän maantien. Kesäkuussa Ukrainaan kohdistui laaja kyberhyökkäys*lähde?*. Heinäkuussa 2017 Donetskin ja Luhanskin kansantasavallat yhdistyivät Vähä-Venäjäksi. Ukrainassa surmattiin tai yritettiin surmata vuonna 2017 sinne paenneita venäläisiä toisinajattelijoita, ukrainalaisia tiedustelu-upseereita ja muita Ukrainan hallituksen puolella taistelleita. Ukrainan turvallisuusneuvosto syytti tapahtumista Venäjää, mutta tätä ei kyetty aukottomasti todentamaan. 

Venäjä keskitti heinäkuussa kolme divisioonaa nopean toiminnan hyökkäysjoukkoja Ukrainan rajalle. Samoihin aikoihin separatistit kiihdyttivät taisteluita Itä-Ukrainassa.

Lähteet
-------

1. 1 2  Lea Peuhkuri: Taistelut kiihtyivät Itä-Ukrainassa *Keskipohjanmaa+*. Viitattu 24.7.2017. [vanhentunut linkki]
2. ↑  Yhdysvallat "syvästi huolissaan" Itä-Ukrainan taisteluista *Kaleva.fi*. Viitattu 24.7.2017.
3. ↑  Vladimir Putinin tiedottaja: Saimme tietää Ukrainan uudesta Vähä-Venäjästä uutisista *Verkkouutiset*. Viitattu 24.7.2017.
4. ↑  "Venäjä aloitti uuden varjosodan Ukrainassa" *verkkouutiset.fi*.  11.3.2017. Viitattu 3.11.2017.
5. ↑  Ukraina syyttää Venäjää salamurhista: Nainen ammuttiin autoon, kansanedustaja pommi-iskussa *verkkouutiset.fi*.  31.10.2017. Viitattu 3.11.2017.
6. ↑  Assassinations in Ukraine’s Capital Raise Specter of a Russian ‘Shadow War’ *dailysignal.com*. Viitattu 3.11.2017.
7. ↑  Ukrainassa tiedustelu-upseerien murha-aalto: "Osa Venäjän hybridisotaa" *verkkouutiset.fi*.  30.6.2017. Viitattu 3.11.2017.
8. ↑  Ukrainassa leimahti – venäläistutkijan mukaan Venäjä haluaa ottaa haltuun koko Ukrainan *Verkkouutiset*. Viitattu 24.7.2017.
Puunilais-libyalainen piirtokirjoitus Tunisian Thuggasta. Libyalainen osa oikealla.
**Libyalainen kirjoitus** on muinaisten berberien käyttämä konsonanttikirjaimisto. Se perustuu seemiläisiin kirjoitusjärjestelmiin ja muistuttaa enemmän eteläseemiläistä kuin foinikialaista kirjoitusta.

Vanhin ajoitettu libyalaisen kirjoituksen muoto on itänumidialainen kirjoitus 100-luvulta eaa. Se on pystytty pääosin tulkitsemaan kaksikielisten libyalais-puunilaisten ja -latinalaisten tekstien avulla. Kirjoituksen suunta vaihtelee oikealta vasemmalle tai alhaalta ylöspäin. Ajanlaskun alusta on peräisin länsinumidialainen kirjoitus. Sen kanssa lähes samanaikainen on fezzanilais-tripolitanialainen kirjoitus. Libyalaista kirjoitusta on löydetty myös Kanariansaarilta. Berberikieliä edustavat muistomerkit ovat yleensä erisnimiä sisältäviä lyhyitä piirtokirjoituksia, joiden tulkinta on vaikeaa. Parhaiten tunnetaan tuaregien vielä nykyäänkin käyttämä tifinagh, joka perustuu fezzanilais-tripolitanialaiseen kirjoitukseen.

Lähteet
-------

1. 1 2  *Lingvistitšeski entsiklopeditšeski slovar*, s. 265. Moskva: Sovetskaja entsiklopedija, 1990. ISBN 5-85270-031-2.
Suomen ainoa lentokuntoinen DC-3 (OH-LCH) Vaasan lentoasemalla huhtikuussa 2006.
**DC-yhdistys r.y.** on vuonna 1988 perustettu Suomen ainoaa lentokuntoista DC-3-lentokonetta (OH-LCH) operoiva helsinkiläinen yhdistys.

Yhdistys perustettiin operoimaan kahta DC-3 -konetta (OH-LCD, OH-LCH), jotka yksityisistä suomalaisista ilmailuharrastajista koostuvan ryhmän omistama Airveteran Oy oli ostanut Ilmavoimilta 15. tammikuuta 1986. Koneiden yksityisellä omistusjärjestelyllä on haluttu varmistaa se, että tärkeä osa suomalaista ilmailuhistoriaa varmasti pystyy Suomessa, eli yhdistyksellä ei ole omistusoikeutta koneisiin.

Ilmailulainsäädännön asettamien rajoitusten vuoksi ainoastaan ennen lentopäivää yhdistykseen liittyneillä jäsenillä on mahdollisuus osallistua yhdistyksen järjestämille omakustanteisille jäsenlennoille. Lentoja järjestetään kesäkaudella niin lyhyinä paikallislentoina (lähtö ja paluu samalle lentokentälle), kuin pidempinä lentoina eri kohteisiin kotimaahan ja ulkomaille.

Yhdistyksen aktiivijäsenistö koostuu suurelta osin konetyypin kanssa työelämässään tekemisissä olleista lentäjistä ja mekaanikoista keski-iän ollessa reilusti eläkeiän yläpuolella. Aktiivijäsenten joukkoon mahtuu toki muunkinlaisia henkilöitä, eikä kaikilla ole taustallaan ilmailuammattia tai aikaisempaa ilmailuosaamista.

Vuonna 2003 DC-yhdistys toimi yhteistyössä Malmin lentoaseman ystävät ry:n kanssa Malmin lentoaseman 65-vuotisjuhlien yhteydessä ja kutsui tapahtumaan muita lähialueiden lentäviä "kolmosia" Norjasta ja Ruotsista (2 kpl). Yhdistys pitää melko tiiviisti yhteyttä muiden maiden vastaaviin yhdistyksiin ja kesällä 2006 yksi DC-yhdistyksen jäsenlennoista suuntautui DC-3 Fly-in:iin Alankomaihin, Lelystadin lentokentälle, jossa eri maiden harrastajat tapasivat toisiaan.

Lähteet
-------

1. ↑  Lähdekorpi, Susanna: DC-3-lentokone Hämeenlinnan taivaalla *hameensanomat.fi*.  14.09.2014. Hämeenlinna:  Hämeen Sanomat Oy.  Arkistoitu 29.8.2016. Viitattu 2.7.2016.
2. ↑  DC-yhdistys r.y. *kauppalehti.fi*.  2.7.2016. Helsinki:  Kauppalehti Oy. Viitattu 2.7.2016.
3. ↑  Loponen, Teija: Kevät tulee – hopeasiipi saapuu Malmille *lahitieto.fi*.  4.5.2016. Helsinki:  Koillis-Helsingin Lähitieto. Viitattu 2.7.2016.
4. ↑  Douglas DC-3 OH-LCH "Hotelli" *dc-ry.fi*.  16.12.2006. Helsinki:  DC-yhdistys ry.  Arkistoitu 4.10.2016. Viitattu 2.7.2016.

Aiheesta muualla
----------------

* DC-yhdistyksen kotisivut.

### Vastaavia yhdistyksiä ulkomailla

* DC-3 Association Iceland, Islanti (islanniksi)
* Dakota Norway, Norja (norjaksi/englanniksi)
* Danish Dakota Friends, Tanska (tanskaksi/englanniksi)
* Flygande Veteraner, Ruotsi (ruotsiksi)
**DCSNet** (**Digital Collection System Network**) on FBI:n Yhdysvalloissa käyttämä ja kehittämä valvontaverkosto, jolla se voi tarkkailla lähes kaikkea maan tele- ja internetviestintää. Järjestelmä seuraa koko ajan kaikkea sähköistä viestintää ja sen avulla salakuuntelu onnistuu helposti ja välittömästi tarpeen vaatiessa. DCSNet yhdistää toisiinsa perinteisissä puhelinkeskuksissa olevat FBI:n salakuuntelutilat, internetpalveluntarjoajien datakytkimet sekä matkapuheluiden tietovirrat. DCSNet-järjestelmällä on oma, internetistä erillään oleva, salattu runkoverkkonsa, jota hallinnoi Sprint-operaattori Yhdysvaltain hallituksen puolesta.

Järjestelmä käyttää valvonnassa ainakin kolmea erityyppistä tiedonkeruukomponenttia. DCS-3000-laite (Red Hook) tallentaa lähtevien ja saapuvien puheluiden puhelinnumerotietoja, mutta ei itse puhelujen sisältöä. DCS-6000-laite (Digital Storm) pystyy poimimaan ja tallentamaan puheluiden ja tekstiviestien sisällön. DCS-5000-laitetta, josta ei ole saatavilla paljoa tietoa, käytetään vakoilijoiden ja terroristien seurantaan. 

DCSNet-salakuuntelujärjestelmän avulla FBI kykenee tarkkailemaan ja nauhoittamaan reaaliajassa sähköistä viestintää. Tarvittaessa FBI voi lähettää edelleen tietovirtaa liikkuviin seuranta-autoihin. Helppokäyttöiseksi kuvatun järjestelmän avulla voidaan paikantaa myös reaaliajassa matkapuhelinten karkeat sijainnit. Agentit voivat lähettää järjestelmästä vieraskieliset puhelut tai viestit suoraan kielenkääntäjille.

Suurimman osan järjestelmän tiedoista onnistui hankkimaan Electronic Frontier Foundation oikeusteitse Freedom of Information Act -lain perusteella.

Katso myös
----------

* ECHELON
* Joukkovalvonta
* Signaalitiedustelu

Lähteet
-------

* Wired: Point, Click ... Eavesdrop: How the FBI Wiretap Net Operates 29.8.2007

Aiheesta muualla
----------------

* Tietokone: Wired-lehti: FBI:n hämmästyttävä kuunteluverkko paljastui (Arkistoitu – Internet Archive)
**Australialainen jalkapallo** oli näytöslajina **vuoden 1956 kesäolympialaisissa** Melbournessa, Australiassa. Sääntöjen mukaan järjestäjän piti valita kaksi lajia näytöslajiksi, joista toisen piti olla kotimainen ja toinen ulkomainen. Australialainen jalkapallo oli kotimainen ja baseball ulkomaalainen.

Ottelu
------

Otteluita näytöslajissa oli vain yksi. Se pelattiin Main Stadiumilla perjantaina 7. joulukuuta. Peli alkoi 16.10 paikallista aikaa. Victorian Amateur Football Association pelasi Victorian Football Leaguesta ja Victorian Football Associationista muodostettua joukkuetta vastaan.

|  |
| --- |
| 7. lokakuuta | V.A.F.A. | **12–9-81** | – | 8–7–55 | V.F.L. ja V.F.A. | *Melbourne* |
|  |  | (6–1–37 | – | 1–0–6) |  |  |
|  |  | (9–4–58 | – | 6–0–36) |  |  |
|  |  | (11–8–74 | – | 6–2–38) |  |  |

Joukkueet
---------

|  |  |  |
| --- | --- | --- |
|  | V.A.F.A.
* J. D. Anderson
* A. G. Capes
* R. Collins
* G. W. Empey
* R. C. Fenton-Smith
* G. J. Gill
* L. Grant
* J. N. Hannan
* P. K. Harkness
* G. W. Hibbins (Kapteeni)
* J. R. Hayes
* M. Keogh
* W. M. Mitchell
* I. Merrick
* R. F. Pettigrove
* R. Rochow
* W. B. Thomas
* R. W. Tindale
* L. J. Wakeling
* L. E. Williams

 | V.F.L. ja V.F.A.
* K. C. Marshall
* N. McNeill
* V. H. Naismith
* D. J. Plunkett
* J. S. Sassella
* D. T. Tobin
* K. E. Turner
* B. J. Walsh
* J. B. Westacott
* K. Woolnough
* R. A. Allsopp
* D. Cordner (Kapteeni)
* B. T. Collopy
* F. X. Dunin
* L. J. Dwyer
* B. C. Edwards
* R. A. Gabelich
* B. J. Gaze
* B. J. Gray
* T. J. Hussey

 |

Lähteet
-------

* XVI Olympiad Melbourne 1956, sivut 715–716 (englanniksi)

Kesäolympialaisten 1956 lajit ja kilpailutapahtumat
Ammunta | Australialainen jalkapallo (*Näytöslaji*) | Baseball (*Näytöslaji*) | Jalkapallo | Koripallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Ratsastus | Soutu | Uimahypyt | Uinti | Vesipallo | Voimistelu | Yleisurheilu
"**Itä on punainen**" (yksinkertaistetulla merkeillä: 东方红, pinyin-romanisaatiolla Dōngfāng Hóng) oli Kulttuurivallankumouksen (1966–1976) aikana 1960-luvun kommunistisen Kiinan de facto -kansallislauluna. Sanojen kirjoittajaksi on virallisesti nimetty maanviljelijä Li Youyan, ja melodia on vanhasta kiinalaisesta kansanlaulusta. Lin sanotaan saaneen inspiraationsa auringonnoususta.

Laulua soitettiin joka kylässä ja kaupungissa kovaäänisistä aamusta iltaan. Erilaiset lähetykset alkoivat sillä, ja päättyivät Kansainväliseen. Opiskelijoiden tuli päivittäin laulaa aamulla ennen ensimmäistä tuntia laulua yhdessä. Tian Han, alkuperäisen kansallislaulun Vapaaehtoisten marssin kirjoittaja vangittiin, eikä kappaletta esitetty.

Myöhemmin teos päätyi osaksi Yin Chengzongin kuuluisaa Keltaisen joen pianokonserttoa.

Koska teos on vahvasti liitetty ihmisten mielissä Kulttuurivallankumoukseen, ei sitä ole juurikaan soitettu Deng Xiaopingin noustua valtaan. Nykyään kiinalaisetkin näkevät sen usein Maon henkilökultin symbolina, ja sen on korvannut Vapaaehtoisten marssi, jossa puolueesta tai Maosta ei ole mainintoja.

Teos on myös antanut nimensä Kiinan satelliittisarjalle. Kiinan ensimmäisessä satelliitissa Dong Fang Hong I oli radiolähetin, joka lähetti laulua.

*Itä on punainen* on kommunismia ja etenkin maolaisuutta ylistävä musikaali, joka kertoo Maon johtaman Kiinan kommunistipuolueen historiasta. Musikaali on tehty 1960-luvulla, ja elokuvaversio näki päivänvalon 1965.

Kiinankielinen sanoitus
-----------------------

东方红，太阳升，  

中国出了个毛泽东。  

|: 他为人民谋幸福，  

呼尔嗨哟，他是人民大救星！ :|  

毛主席，爱人民，  

他是我们的带路人，  

|: 为了建设新中国，  

呼尔嗨哟，领导我们向前进！ :|  

共产党，像太阳，  

照到哪里哪里亮。  

|: 哪里有了共产党，  

呼尔嗨哟，哪里人民得解放！ :|

Kiinankielinen sanoitus pinyin-romanisoituna
--------------------------------------------

Dōngfāng hóng, tàiyáng shēng,  

Zhōngguó chū liǎo ge Máo Zédōng,  

|: Tā wèi rénmín móu xìngfú,  

Hū ěr hei yo, tā shì rénmín dà jiù xīng! :|  

Máo zhǔxí, ài rénmín,  

Tā shì wǒmén de dài lù rén  

|: Wèi liǎo jiànshè xīn Zhōngguó,  

Hū ěr hei yo, lǐngdǎo wǒmén xiàng qiánjìn! :|  

Gòngchǎndǎng, xiàng tàiyáng,  

Zhào dào nǎlǐ nǎlǐ liàng,  

|: Nǎlǐ yǒu liao Gòngchǎndǎng,  

Hū ěr hei yo, nǎlǐ rénmín dé jiěfàng! :|

Suora suomenkielinen käännös
----------------------------

Itä on punainen, aurinko nousee,  

Kiinasta nousee Mao Zedong.  

|: Hän työskentelee kansan hyvinvoinnin puolesta,  

hurraa, hän on kansan suuri vapauttaja! :|  

Johtaja Mao rakastaa kansaa,  

hän on tiennäyttäjämme,  

|: hän opastaa meitä uuden Kiinan luomiseen,  

hurraa, johtaa meitä eteenpäin! :|  

Kommunistinen puolue on auringon kaltainen,  

kaikkialla se paistaa kirkkaasti,  

|: Missä ikinä on kommunistinen puolue,  

hurraa, siellä kansa elää vapaana! :|

Aiheesta muualla
----------------

* East is red. Morning Sun Website, history of the Cultural Revolution (englanniksi)
**Austin–Bergstromin kansainvälinen lentoasema** (engl. *Austin–Bergstrom International Airport*; IATA: **AUS**, ICAO: **KAUS**, FAA LID: **AUS**) on Texasin Austinissa sijaitseva lentoasema. Lentoasemaan kuuluu kaksi kiitotietä, 17L/35R ja 17R/35L. Aseman läpi kulki vuonna 2016 yhteensä noin 12,4 miljoonaa matkustajaa.

Historia
--------

Austin–Bergstromin lentoaseman paikalle sijaitsi aiemmin Bergstromin sotilaskenttä, joka suljettiin vuonna 1995. Sulkemisen jälkeen sotilaskentän maa-alueen omistusoikeus siirtyi Austinin kaupungille, joka päätti rakentaa sen paikalle siviililentoaseman. Kaupungissa oli jo ennen Austin–Bergstromin lentoasemaa olemassa vuonna 1930 valmistunut Robert Muellerin lentoasema. Vajaan 290 hehtaarin kokoinen Robert Muellerin lentoasema oli rakennettu kaupungin laidalle, mutta kaupungin voimakkaan kasvun vuoksi sen ympäristö oli 1900-luvun loppuun mennessä rakennettu täyteen.

Pinta-alaltaan lähes kuusi kertaa Robert Muellerin lentoasemaa suurempi Austin–Bergstromin lentoasema avattiin virallisesti 23. toukokuuta 1999. Samoihin aikoihin vanha Robert Muellerin asema suljettiin.

Hallinto
--------

Austinin kaupunki omistaa Austin–Bergstromin lentoaseman, mutta lentoasema on taloudellisesti itsenäinen. Austin–Bergstrom ei saa kaupungilta taloudellista tukea ja kaikki lentoaseman saamat tulot käytetään aseman ylläpitoon.

Lähteet
-------

1. 1 2 3 4  History of the Airport *City of Austin*. Viitattu 8.6.2017. (englanniksi)
2. 1 2  Austin–Bergstrom intl *AirportIQ 5010*. Viitattu 8.6.2017. (englanniksi)
3. ↑  Austin-Bergstrom International Airport: Aviation Activity Report *City of Austin*. Viitattu 8.6.2017. (englanniksi)

Aiheesta muualla
----------------

* Austin–Bergstromin kansainvälinen lentoasema (englanniksi)
* Austin–Bergstromin kansainvälinen lentoasema (Form 5010 PDF) (englanniksi)
**Siviilivirkakunnan leski- ja orpokassa** oli aiemmin Suomessa valtion laitos, josta maksettiin kuolleiden virkamiesten leskien ja turvattomien lasten eläkkeet.

Toiminta
--------

### Eläkkeen maksaminen

Siviilivirkakunnan leski- ja orpokassasta maksettiin eläkettä kassan osakkaiden leskille ja turvattomille lapsille. Kassan osakkaat oli jaettu vuoden 1923 palkkauslaissa määrättyjen palkkausluokkien mukaan kahteentoista luokkaan, joissa leskivaimon eläkkeiden määrät vaihtelivat 10 800 markasta 1 360 markkaan. Sekä lesken että turvattomien lasten eläkkeen suuruus vaihteli sen mukaan, milloin ja millaisilla ehdoilla perheen huoltaja oli otettu leski- ja orpokassan osakkaaksi.

### Oikeus eläkkeeseen

Jotta kuolleen osakkaan kuolinpesä olisi voinut heti päästä nauttimaan täyttä eläkettä, vaadittiin yleensä, että osakas koko sen ajan, kun hän oli ollut kassan osakkaana, riippumatta siitä oliko hän kuolemaansa asti ollut peruspalkkaisessa virassa tai toimessa taikka saanut siitä eron, oli suorittanut eläkemaksuja kassaan ja että näiden eläkemaksujen yhteismäärä vastasi vähintään kymmentä vuosimaksua siinä palkkaluokassa, johon osakas oli kuolemansa aikana kuulunut. Jos osakkaan kuoleman aikana eläkemaksuja ei ollut suoritettu vaadittuja määriä, pidätettiin kassan hyväksi neljäsosa eläkkeestä siihen asti, kunnes kassa oli saanut korvauksen puuttuvista maksuista.

### Eläkehakemus

Eläkehakemus tehtiin Helsingissä olevalle leski- ja orpokassan johtokunnalle. Hakemukseen piti laittaa liitteeksi muun muassa seuraavat asiakirjat:

– todistus hakijan mies- tai vaimo- tai isä- tai äitivainajan viimeisestä virasta tai toimesta sekä sen peruspalkasta;
– papinkirja taikka ote siviilirekisteristä tai uskonnollisen yhdyskunnan luettelosta;
– lääkärintodistus; ja
– todistus siitä, että viimeksi kuluneiden kahdentoista kuukauden maksut oli suoritettu eläkelaitokseen.

Katso myös
----------

* Leski- ja orpokassa

Lähteet
-------

1. 1 2 3  Hakkila, Esko (toim.): "Eläke", *Lakiasiain käsikirja*, s. 155. Porvoo: Werner Söderström Oy, 1938.

### Lakiviitteet

1. ↑  Laki valtion viroista ja toimista suoritettavan palkkauksen perusteista (Suomen asetuskokoelma 299/1923. Annettu 29.12.1923.)
2. ↑  Siviilivirkakunnan leski- ja orpokassan ohjesääntö 12.11.1926 siihen myöhemmin tehtyine muutoksineen.
**Italo dance** on elektronisen musiikin genre, joka tyyliltään usein sijoittuu trancen ja housen välimaastoon. Muita tunnusmerkkejä ovat niin sanottu tuuba-basso ja vahva miesvokaalien käyttö. Italodancelle on tyypillistä myös kaikenlainen kokeilu ja erilaisten äänteiden ("na-na-na...") käyttö. Tunnelma on kaikinpuolin iloista ja rentoa. 

Italodancen on usein ajateltu saaneen alkunsa 90-luvun lopussa, jolloin italialaiset artistit Eiffel 65 ja Gigi D’Agostino nousivat suureen suosioon. Huippukaudet sijoittuvat juuri 2000-luvun alkupuolelle, jolloin myös Eiffel 65:n Dj, Gabry Ponte, sekä muun muassa Prezioso feat. Marvin, Dj Lhasa ja Brothers esiintyivät. Sittemmin maailmanlaajuinen suosio on hieman hiipunut ja jopa Italiassa monet vanhat tyylin edustajat ovat siirtyneet enemmän housen puolelle. Uusia yrittäjiä on kuitenkin tullut tilalle, muun muassa Danijay, Dj Sanny J, Fabrizio e Marco sekä Luca Zeta.

Tyylilajin edustajia
--------------------

|  |  |
| --- | --- |
| * Gabry Ponte (Nyk. house, elektroninen)
* Eiffel 65
* Gigi D’Agostino
* Danijay
* Luca Zeta
* Dj Lhasa
* Dj Sanny J
* Dj Satomi
* Dj Carpi
* Dj Francy M
* Roby Rossini
* Brothers
* Prezioso feat. Marvin
 | * Provenzano Dj
* Roberto Molinaro
* Camelot
* Khrys
* J\_Luis Dj
* Siculand
* Overland
* Mr. Konrad
* Control C
* Jordi Carreras
* Small Town Boys
* D@ny85Dj
 |

Aiheesta muualla
----------------

* www.italodanceportal.com
**Niklas Jensen-Eriksen** (s. 22. heinäkuuta 1974 Espoo) on yrityshistorian professori Helsingin yliopistossa. Hän on tutkinut etenkin liike-elämän ja muun yhteiskunnan välisiä suhteita sekä Suomen ja suomalaisten asemaa maailmantaloudessa. Jensen-Eriksenin muita tutkimuskohteita ovat olleet Euroopan taloudellinen yhdentyminen, kylmän sodan talous- ja yrityshistoria, liike-elämän poliittinen vaikuttaminen, media-alan yrityshistoria, metsäteollisuuden historia, sellu- ja paperiteollisuuden kartellit, talouspolitiikka, valtion sääntely, yritysjohtajien urat ja yritysten kansainvälinen yhteistyö. Hän on perehtynyt erityisesti energia-, metalli- ja metsäteollisuuteen.

Jensen-Eriksen valmistui ylioppilaaksi Leppävaaran lukiosta vuonna 1993. Hän valmistui filosofian maisteriksi Helsingin yliopistosta pääaineenaan yleinen historia vuonna 1998. Vuonna 2004 hän valmistui filosofian tohtoriksi London School of Economicsin taloushistorian laitokselta. Hän valmistui valtiotieteiden maisteriksi Helsingin yliopistosta pääaineenaan yleinen valtio-oppi vuonna 2008.

Jensen-Eriksen toimi Helsingin yliopistossa tutkijana ja tutkijatohtorina vuosina 1999–2002 ja 2003–2008. Hän oli Kansallisarkistossa erikoistutkijana 2008–2009 ja Helsingin yliopiston tutkijatohtorina 2009–2011. Jensen-Eriksen nimitettiin Helsingin yliopiston Euroopan historian dosentiksi vuonna 2009. Hän toimi vuonna 2012 Suomen Kulttuurirahaston tukemana post doc -tutkijana, kunnes hänet nimitettiin akatemiatutkijaksi Helsingin yliopistoon. Hän toimi virassa vuosina 2012–2013. Vuodesta 2013 lähtien Jensen-Eriksen on ollut Helsingin yliopiston yrityshistorian Casimir Ehrnrooth -professori.

Lähteet
-------

1. 1 2 3 4 5  Yrityshistorian professori Niklas Jensen-Eriksen Helsingin yliopisto. Viitattu 11.9.2015.
2. 1 2  Jensen-Eriksen, Niklas, Ph.D. Yrityshistorian Casimir Ehrnrooth –professori Helsingin yliopisto. Viitattu 11.9.2015.

Aiheesta muualla
----------------

* Niklas Jensen-Eriksen 375 humanistia -sivusto 2.1.2015, Helsingin yliopiston humanistinen tiedekunta.
* Niklas Jensen-Eriksen *Tuhat-tutkimustietojärjestelmä*. Helsingin yliopisto.  Arkistoitu 11.3.2016. Viitattu 11.9.2015.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Alankomaat

 |

 |
**Taloushallinnon ammattilaiset ry**, aikaisemmalta nimeltään Tilitoimihenkilöt ry, eli TITO on vuonna 1985 perustettu tilitoimistoissa työskentelevien oma ammattiyhdistys. Se toimii perintä-, tili- ja talouskonsultointi- sekä tilintarkastus- ja kirjanpitotoimistojen palveluksessa olevien toimihenkilöiden ammattijärjestönä.
Taloushallinnon ammattilaiset on puoluepoliittisesti sitoutumaton ja kuuluu Erityisalojen Toimihenkilöliitto ERTOon ja sitä kautta toimihenkilökeskusjärjestö STTK:hon.

Jäsenyys
--------

Taloushallinnon ammattilaisten jäseniksi liitytään Erityisalojen Toimihenkilöliitto ERTOn kautta. Yhdistyksen jäsenet kuuluvat halutessaan myös Erityisalojen Toimihenkilöiden Työttömyyskassaan.
Jäsenien käytössä ovat toimihenkilöliitto ERTOn palvelut, esimerkiksi maksuton lakimies- ja oikeusapu. ERTOlla ja Taloushallinnon ammattilaisilla on myös tarjottavanaan paljon jäsenetuja.

Taloushallinnon ammattilaiset järjestää jäsenilleen koulutus-, esitelmä- ja neuvottelutilaisuuksia sekä edistää jäsentensä ammatillista jatko- ja täydennyskoulutusta. Lisäksi yhdistys edistää jäsentensä alueellista yhteistoimintaa.

Taloushallinnon ammattilaisten jäseneksi voivat liittyä kirjanpitäjät, laskenta-assistentit, veroneuvojat, palkanlaskijat, toimistovirkailijat, reskontranhoitajat, atk-tallentajat, tradenomit, merkonomit tai muun laskenta-alan koulutuksen saaneet.

Edunvalvonta
------------

Taloushallinnon ammattilaiset ajaa jäsentensä ammatillisia, oikeudellisia, sosiaalisia ja taloudellisia etuja. Se tekee esityksiä ja aloitteita, antaa lausuntoja jäsentensä palkkauksen, oikeudellisen, sosiaalisen tai ammatillisen aseman parantamiseksi sekä valvoo jäsenistöä koskevien sopimusten ja työelämään liittyvien lakien noudattamista.

Organisaatio
------------

Taloushallinnon ammattilaiset ry:n hallitukseen kuuluu puheenjohtajan lisäksi 6-8 varsinaista jäsentä sekä henkilökohtaiset varajäsenet puheenjohtajaa lukuun ottamatta. Hallituksen jäsenet toimivat myös ERTOn edustajistossa ja liittohallituksessa sekä muissa ERTOn toimielimissä.
Syyskokouksessa valitaan hallituksen jäsenet ja päätetään tulevasta toiminnasta.

Lähteet
-------

1. ↑  Taloushallinnon ammattilaiset ry *Yhdistysnetti*. Patentti- ja rekisterihallitus. Viitattu 12.9.2014.

Aiheesta muualla
----------------

* Taloushallinnon ammattilaiset
* ERTO
**Talousoikeus** on yksityisoikeuden alue, johon kuuluvat markkinaoikeus, maa- ja vesioikeus sekä työoikeus ja ympäristöoikeus. Se oli aiemmin yliopisto-opetuksessa kokooma-alue, joka sittemmin jakautui itsenäisiksi osiksi. Se menetti oikeustieteen opetuksessa kattonimikkeen asemansa, mutta on tullut uudelleen esiin itsenäistyneiden uusien oikeudenalojen yhteydessä. Tällaisia oikeudenaloja ovat muun muassa kansainvälinen talousoikeus ja yritystalousoikeus.

Talousoikeuden osa-alueet kehittyivät viime vuosikymmeninä omia teitään. Maa- ja vesioikeudessa sekä työoikeudessa lisääntyivät julkisoikeudellisen aineksen osuus, mikä hämärsi perinteistä yksityis- ja julkisoikeuden jaottelua. Uutena suuntauksena maa- ja vesioikeuden piirissä syntyi ympäristöoikeus, joka kasvoi ulos maa- ja vesioikeuden oppirakenteesta. Talousoikeus on suuntautunut oikeudenalojen systematiikassa yritystoimintaan, taloustieteeseen ja kansainväliseen kauppaan nojautuvien oikeudenalojen kokoomanimikkeeksi. Toisaalta pelkkä talous-käsite sopii moniin oikeudellisiin ja yhteiskunnallisiin yhteyksiin. Talous liittyy yritystoiminnan ohella ympäristöoikeuteen ja kiinteistöoikeuteen (ympäristötalous, kiinteistötalous), jolloin ollaan perinteisen talousoikeuden alalla. Rajanvedon ongelmat kuitenkin epäyhtenäistävät kansainvälisiä nimityksiä ja hämärtävät rajanvetoa kauppaoikeuteen.

Talousoikeuden käytännön soveltaja havainnoi oikeutta yrityselämän kannalta. Tällöin hän pitää keskeisenä oikeustieteen käyttöä liiketoiminnan välineenä eikä keskity tuomioistuimissa tapahtuvaan riidanratkaisuun. Olennaisia asioita ovat muun muassa yritysten tarvitsevien sopimusten luominen, organisaatioiden oikeudellinen muotoilu ja verosuunnittelu. Tärkeää on myös kansainvälisten juridisten riskien hallinta, kansainvälisten kaupallisten järjestöjen tuntemus ja monikansallisen juridiikan osaaminen.

Lähteet
-------

1. 1 2  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa II palstat 555–557.
2. ↑
**Talouselvytys** tarkoittaa pyrkimystä lisätä kansantalouden kysyntää (kulutusta tai investointeja), yleensä taantuman tai laman kääntämiseksi nousuun.

Taloustieteen vallitsevan uusklassisen katsannon mukaan keskeistä on riittävän alhainen rahan korko. Tällöin vähemmänkin tuottavat investoinnit muuttuvat kannattaviksi, kun niihin saa lainarahaa mainittua tuottoa alemmalla korolla. Siten yritysten ja ihmisten kannattaa investoida enemmän. Ks. rahapolitiikka.

Keynesiläiset korostavat finanssipoliittista elvytystä, jossa pienennetään julkisen talouden ylijäämää tai kasvatetaan sen alijäämää, siis esimerkiksi valtio ottaa velkaa. Tämä tehdään yleensä keventämällä verotusta ja/tai lisäämällä julkisia menoja, esimerkiksi julkisia investointeja, julkista kulutusta ja tulonsiirtoja, mm. tukiaisia ja sosiaaliturvaa. Tällaisia tukiaisia voivat olla myös pelastuspaketit kaatumassa oleville yrityksille, esimerkiksi useiden autotehtaiden pelastuspaketit vuosien 2008–2009 finanssikriisissä Yhdysvalloissa.

Argumentteja elvytystä vastaan
------------------------------

Kuuluisan taloustieteilijän Joseph Schumpeterin mukaan vain markkinoiden spontaani toipuminen kriisistä on kestävää, kun taas valtion elvytys "lisää vikasäätöön uuden vikasäädön, joka sekin pitää purkaa, mikä uhkaa taloutta uudella kriisillä." Finanssikriisin 2008–2009 syinä olivat liika halpa luotto, liika velkaantuminen ja liiat huonot investoinnit. Elvytys tarkoittaa, että hallitukset yrittävät "parantaa" kriisin "vieläkin halvemmilla luotoilla, suuremmalla velkaantumisella sekä huonojen investointien ja ylituotannon tukemisella ja suojelemisella – asuntosektorilla, autoteollisuudessa ja kaikkialla siltä väliltä".

Lähteet
-------

1. ↑  Bailouts, Debt Magnify Risk of Future Economic Troubles, Johan Norberg, Richmond Times-Dispatch, 20.9.2009
**Deadly Snakes** oli kanadalainen indie rock -yhtye, jonka musiikissa oli vaikutteita garage rockista, punkista, folk rockista ja varhaisesta R&B:stä. 

Yhtye perustettiin Torontossa vuonna 1996. Yhtyeen viimeisessä kokoonpanossa olivat mukana Andre Ethier (laulu ja kitara), Matthew Carlson (kitara, trumpetti ja basso), Tšad Ross (kitara, basso ja mandoliini), Jeremi Madsen (kitara, basso, saksofoni ja lyömäsoittimet), Max McCabe-Lokos (piano, urut ja lyömäsoittimet) ja Andrew "Gunn" Moszynski (kitara ja rummut).

Deadly Snakes ilmoitti yhtyeen hajoavan elokuussa 2006, ja se soitti viimeisen keikkansa 26. elokuuta 2006 Silver Dollar Roomissa Torontossa.

Syyskuussa 2009 huhut täysimittaisesta jälleennäkemisestä alkoivat kiertää ja yhtye soitti yhden keikan 17. lokakuuta Portlandissa, Oregonissa.

Diskografia
-----------

* *Love Undone* (1999)
* *I'm Not Your Soldier Anymore* (2001)
* *Ode to Joy* (2003)
* *Porcella* (2005)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Paul Cabanel** (1891 Oran – 1958) oli ranskalainen oopperalaulaja, joka oli äänialaltaan bassobaritoni.

Cabanel opiskeli alun perin oikeustiedettä. Lauluopintonsa hän suoritti tämän jälkeen paikalliskonservatoriossa ja Pariisin konservatoriossa. Cabanel haavoittui vakavasti palvellessaan Verdunin taistelussa vuonna 1916 ja pystyi jatkamaan opintojaan vasta vuonna 1919. Hän debytoi Héroden roolissa Jules Massenet'n oopperassa *Hérodiade* Kairossa, jossa hän esiintyi myös *Manonissa*, *Faustissa* ja *Thaïsissa*. Vuoteen 1932 asti Cabanel lauloi monissa Ranskan maakuntaoopperoissa ja teki vierailevia esiintymisiä Belgiassa sekä Sveitsissä. Hän sai myös kiinnitykset Vichyn ja seitsemäksi kaudeksi Bordeaux'n oopperoihin.

Cabanel esiintyi Opéra-Comiquessa ensimmäisen kerran vuonna 1932, jolloin hän tulkitsi Scarpian roolin Giacomo Puccinin *Toscassa*. Vuonna 1933 hän esiintyi Pariisin oopperassa Méphistophélèksen roolissa Hector Berlioz'n *La damnation de Faustissa*. Hänestä tuli molempien oopperatalojen arvostettu esiintyjä. Cabanel esiintyi myös Ranskan ulkopuolella. Hän sai kiinnitykset Rio de Janeiroon, Amsterdamiin, Teatro Colóniin ja Gran Teatre del Liceuun. Lisäksi Cabanel esiintyi esimerkiksi La Monnaiessa, Brysselissä. Vuosina 1942–1958 hän valmensi laulajia Pariisin konservatoriossa.

Lähteet
-------

1. 1 2 3  Cabanel, Paul Cantabile Subito, viitattu 12.1.2023


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
	+ 2
* BnF data
	+ 2
* Saksa
* Israel
* Belgia
* Yhdysvallat
* Puola

 |

 |
**Whodini** on yhdysvaltalainen hip hop -yhtye, joka perustettiin vuonna 1981. Brooklyniläinen trio muodostuu laulajasta Jalil Hutchinsista, taustalaulajasta John Fletcheristä (tunnettu myös nimellä Ecstasy) ja DJ Drew Carterista (tunnettu myös nimellä Grandmaster Dee).

Whodini oli ensimmäisiä hip hop -yhtyeitä, jotka kehittivät tyylilajin yleiseen kansansuosioon. He olivat samassa roolissa kuin muut hip hop -yhtyeet ja -artistit kuten The Fat Boys, Grandmaster Flash and the Furious Five, Afrika Bambaataa ja Warp 9. Whodinin managerina toimi Russell Simmons, joka on Run–D.M.C:n jäsenen Joseph "Run" Simmonsin veli.

Vuonna 1983 Whodini nauhoitti ja julkaisi eponyymin esikoisalbuminsa *Whodini*, jonka halloween-teemaista singleä "Haunted House of Rock" soitetaan yökerhoissa vielä tänäpäivänäkin. Synthpopin ja elektron pioneeri Thomas Dolby auttoi albumin toisen singlen "Mr Magic’s Wand" tuottamisessa. Kappale tehtiin alun perin kuuluisan radio-DJ:n Mr. Magicin mainoskappaleeksi, mutta nykyään se on yhtyeen tunnetuimpia kappaleita. Kappale esiintyy muun muassa vuoden 2002 videopelissä *Grand Theft Auto: Vice City*.

Diskografia
-----------

### Studioalbumit

* *Whodini* (1983)
* *Escape* (1984)
* *Back in Black* (1986)
* *Open Sesame* (1987)
* *Bag-a-Trix* (1991)
* *Six* (1996)

Lähteet
-------

1. ↑  Biography & History *AllMusic*. Viitattu 7.6.2017. (englanniksi)
2. ↑  Whodini Headlines Peace Hip Hop '09: August 1st *City of Boston*.  Arkistoitu 13.9.2016. Viitattu 7.6.2017. (englanniksi)
3. ↑  Swash, Rosie: Russell Simmons: King of 80s rap *The Guardian*.  18.9.2008. Viitattu 7.6.2017. (englanniksi)
4. ↑  Magic's Wand by Whodini *Songfacts*. Viitattu 7.6.2017. (englanniksi)

Aiheesta muualla
----------------

* Kuvia tai muita tiedostoja aiheesta **Whodini** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Žygimantas Kestutis** (noin 1365 – 20. maaliskuuta 1440) oli Liettuan suuriruhtinas 1432–1440. Žygimantas nojautui valtakaudellaan Puolaan, vaikkakin hänen onnistui lievittää tätä suhdetta valtakautensa lopulla. Žygimantasia seurasi vallassa Kasimir IV.

Elämäkerta
----------

### Nuoruus

Žygimantas Kestutis syntyi suurin piirtein vuonna 1365. Žygimantas oli Kęstutisin poika, ja Jogailan vangituttaessa hänet Žygimantaskin joutui vangiksi vuonna 1382. Hän oli vankeudessa vuoteen 1384 saakka, jolloin hän pakeni veljensä Vytautas Suuren luokse. Vuosina 1389–1398 hän oli perheineen Saksalaisen ritarikunnan panttivankina. Myöhemmin hän otti osaa muun muassa Vorsklajoen taisteluun veljensä alaisuudessa.

### Valtaannousu

Žygimantasin sinetti.
Vytautasin kuoltua vuonna 1430 valtaan nousi aateliston tuella Švitrigaila. Švitrigaila liittoutui Saksalaisen ritarikunnan kanssa Puolaa vastaan, ja seurauksen oli Puolan hyökkäys maahan. Tällöin Žygimantas johti liettualaisten kapinaa Švitrigailaa vastaan, ja hän nousi valtaan vuonna 1432. Valtaan noustuaan hän järjesti puolalaisten kanssa Grodnossa kokouksen, jossa sovittiin Vilnan ja Radomin unionien päätösten voimaantulosta. Puolaan päin kallellaan olo herätti vastustusta, mikä taas sai Žygimantasin ryhtymään väkivaltaisiin vastatoimiin. Švitrigaila käytti hajaannusta hyväkseen ja jatkoi vastarintaa Rusin maissa nauttimansa arvostuksen ja ritarikunnan avun turvin. Vastavetona Žygimantas päätti vuonna 1434 peruskirjasta, joka antoi ortodoksisille aatelisille katolilaisten vastaavat oikeudet. Osapuolten välillä käytiin ratkaiseva taistelu Ugemergessä 1. syyskuuta 1435. Taistelussa Žygimantas voitti puolalaisten tukemana ritarikunnan ja Švitrigailan joukot. Žygimantasin onnistui myös vakauttaa suhteet Puolaan ja vaientaa puolalaisten vaatimukset Liettuan liittämisestä Puolaan. Ortodokseille annetuista oikeuksista syntyi kuitenkin sisäisiä ongelmia. Žygimantasin murhasi Švitrigailan kannattaja 20. maaliskuuta 1440.

Lähteet
-------

1. ↑  Žodynėlis *Elektroninės leidybos namai*. Viitattu 5.1.2011. (liettuaksi)
2. ↑  Kallio 2009, s. 69
3. ↑  Kallio 2009, s. 70

Kirjallisuutta
--------------

* Aulis Kallio: *Liettuan historia*. Tampere: Jagellonica-kulttuuriyhdistys ry, 2009. ISBN 978-951-98665-3-6.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat
* Puola

 |

 |